text: গুলশান সোসাইটি জামে মসজিদ ঢাকার গুলশান ২-এর ৬৩ নম্বর রোডে অবস্থিত একটি জামে মসজিদ। ২০১৭ সালে নির্মিত মসজিদটির নকশা করেছেন কাশেফ চৌধুরী।
  
  স্থাপত্য
  সাততলা আধুনিক ভবনের মসজিদটি এমনভাবে নকশা করা হয়েছে যাতে পুরো ভবনটি একশিলা স্তম্ভের মত মনে হয়। এটি তৈরিতে সাদা ঢালাই কংক্রিট ব্যবহার করা হয়েছে। ভবনের চারপাশে চলমান একটি পর্দাকার অবয়বের মাধ্যমে এর অভ্যন্তরে আলো এবং বায়ুচলাচলের ব্যবস্থা করা হয়েছে। কুফিক লিপিতে “লা-ইলাহা-ইল্লালাহ”র মত করে ভবনটির অবয়ব সাজানো হয়েছে এবং এটি দেখতে এর একটি প্রতিরুপ মনে হয়। প্রাথমিকভাবে মসজিদটিতে ২৫০০ প্রার্থনাকারীর প্রার্থনা করার ব্যবস্থা করার কথা ভাবা হয়কিন্তু সে সময় একম একটি বড় আয়তনের ভবন নির্মাণে ভূমি কম হওয়ায় পরে নকশাকারী মসজিদটিকে স্তম্ভের মত করে নির্মাণের পরিকল্পনা করেন। সামনের সিঁড়ি দিয়ে প্রধান প্রার্থনা কক্ষে প্রবেশ করা যায়। এছাড়া উপরের তলাগুলোতে উঠার জন্য লিফ্টের পাশাপাশি সিঁড়ি রয়েছে।
  
  ইতিহাস
  গুলশান সোসাইটি জামে মসজিদে বেশ কয়েকজন উল্লেখযোগ্য ব্যক্তি প্রার্থনা করেছেন। ২০১৮ সালেরে ফেব্রুয়ারিতে আল আকসা মসজিদের ইমাম তার সপ্তাহব্যাপী বাংলাদেশ ভ্রমণে এ মসজিদে বক্তব্য দেন। ২০১৯ সালের সেপ্টেম্বরে অস্ট্রেলিয়া এবং নিউজিল্যান্ডের হাইকমিশনার যথাক্রমে জুলিয়া নিবলেট ও জুয়ানা ক্যাম্পকার মসজিদটিতে ভ্রমণ করেন। ২০১৮ সালের সেপ্টেম্বরে মসজিদটি ‘১১তম বিজলে ডিজাইন অব দ্য ইয়ার’ এর তালিকার জন্য মনোনীয়ত হয়েছিলো।
  
  বহিঃসংযোগ 
  
   গুলশান সোসাইটি মসজিদের ওয়েবপেজ
  
  তথ্যসূত্র
  
  বিষয়শ্রেণী:ঢাকার মসজিদ
  বিষয়শ্রেণী:২০১৭-এ প্রতিষ্ঠিত
  বিষয়শ্রেণী:একশিলা স্তম্ভ
title: গুলশান সোসাইটি জামে মসজিদ